ICO præsenterer
**Thomas Dybdahl holder traditionen i hævd og giver koncert i VEGA op til jul**
*De seneste tre år har norske Thomas Dybdahl givet koncert i Store VEGA kort før jul, og i år holdes denne nye juletradition i hævd, når singer/songwriteren spiller en ikke så julet koncert den 20. december i Store VEGA.*

Til koncerten præsenterer [Thomas Dybdahl](http://www.thomasdybdahl.com/) sangene fra hans seneste udgivelse, albummet *What’s Left Is Forever* samt numre fra hans fire foregående albums, hvoraf flere har solgt til guld.

Danske anmeldere har for vane at være yderst rundhåndede, når der kastes stjerner efter en Thomas Dybdahl-koncert, som det er sket efter både hans seneste koncert i VEGA, [i Tivoli](http://gaffa.dk/anmeldelse/85095), på Roskilde Festival og Northside Festival samt spillestedet Train - for blot at nævne nogle.

**Prisvindende singer/songwriter**

Siden hans debut, *... That Great October Sound* fra 2002, har Dybdahl ikke blot modtaget flere norske musikpriser, men også modtaget guldplader for salget af de to første albums. Den 25-årige norske sanger og sangskriver har selv udtalt følgende om sine musikalske visioner:

”*Jeg har egentlig bare en drøm om at lave noget fantastisk. En lyst til at skabe noget, som er alle ting; som er smukt, som er kraftfuldt, som er simpelt*.”

Hans seneste udspil, *What’s Left Is Forever* udkom i 2013. Lyt for eksempel til singlen ”[This Love Is Here To Stay](https://www.youtube.com/watch?v=DfZFuSxY92k)” herfra.

**Fakta om koncerten:**
Thomas Dybdahl (NO)
Lørdag den 20. december kl. 21
Store VEGA, Enghavevej 40, 1674 Kbh. V

295 kr. + gebyr
Forsalg via VEGAs hjemmeside og Billetnet.
Læs mere på <http://vega.dk/arrangementer/thomas-dybdahl-15080.html>.

*For yderligere oplysninger kontakt venligst*
Anders Madsen
Online-redaktør, VEGA
akm@vega.dk - 3326 0946